Fallegri gerast hjólaleiðir tæpast þar sem við þeysum um á rafmagnsfákum um Salzkammergut hérað í austurrísku Ölpunum en héraðið er kennt við ríkar og aldagamlar saltnámur . Héraðið teygir sig frá Salzburg í vestri upp til Dachstein fjallanna í austri . Þessi ferð heldur sig í fallegasta hluta Salzkammergut , skammt austur af Salzburg , þar sem leiðin liggur um litla og stóra bæi , falleg Alpavötn , dæmigerða Alpa-dali og tilkomumikið útsýni . Menning og saga eru ávallt skammt undan og sérþjálfaður innfæddur leiðsögumaður , íslenskur fararstjóri , og skemmtilegur hópur fylla upp í myndina . Fararstjóri í ferðinni er Björn Ágúst Jónsson , eða Bjössi . Bjössi er mikið náttúrubarn og hefur m.a. gengið alla Jökulfirði og allar Hornstrandir , í einni og sömu göngunni á 24 dögum . Björn hefur mikla reynslu af hjólreiðum og hefur hjólað fimm sinnum frá Reykjavík og vestur á firði . Til að njóta ferðarinnar er gert ráð fyrir að þátttakendur séu heilir heilsu og í þokkalegu formi ( sjá skilmálana okkar hér að neðan ) . Hjólaleiðir eru fremur auðveldar og brattar brekkur afar fáar . Að sjálfsögðu er rafmagnshjólið innifalið í verði , en þau eru hönnuð fyrir hæðótt landslag . Flestar leiðir eru með olíumöl og varanlegu yfirborði en á fáum stöðum verður hjólað eftir malar - eða skógarstígum . Rétt er að hafa með í för a.m.k. góða skó ( t.d. íþróttaskó ) , lítinn bakpoka , sólarvörn , léttan regnfatnað , þægileg hjólaföt , úti-jakka eða úlpu , peysu o.s.frv . Flug frá Keflavík til Munchen þar sem rútan bíður og flytur okkur á 4ra stjörnu hótelið Hotel Föttinger í bænum Steinbach am Attersee ( u.þ.b. 3ja klst. akstur ) . Steinbach er bær við vesturströnd Attersee-vatnsins og verður fyrsta miðstöð okkar af þremur . Leið : 77,5 km – Hækkun : 840 m – Lækkun 840 m.Fyrsta daginn hjólum við hringleið frá Attersee og um vötnin Mondsee og Irrsee . Þetta er lengsta dagleið ferðarinnar . Við hjólum fyrst um norðurstönd Mondsee og í samnefndum bæ skoðum við reisulega dómkirkju . Frá Mondsee hjólum við umhverfis Irrsee í samnefndum dal og förum aftur í gegnum Mondsee-bæinn , en hjólum nú vestanmegin vatnsins um bæinn St. Lorenz , uns við komum að syðsta hluta vatnsins . Þá beygjum við austur á leið og komum fljótlega að suðurhluta Attersee . Fylgjum vestuströnd vatnsins uns við rennum í hlað á hótelinu okkar . Kvöldverður á hótelinu er innfalinn . Leið : 43 km – Hækkun : 557 m – Lækkun 476 m.Þennan dag kveðjum við Attersee og hjólum suður með vesturströnd vatnsins og beygjum síðan austur á leið og hjólum um Weinbach-dalinn , meðfram ánni Lech . Förum eftir nýjum hjólastíg sem liggur alla leið til hins konunglega bæjar Bad Ischl . Í þessum fræga spa-bæ var sumarsetur Franz Jósefs , fyrsta keisara stórveldisins Austurríkis-Ungverjalands , og Elísabetu drottningar hans , um miðja 19 öldina . Hér stoppum við stutt og hjólum svo áfram í vesturátt um lágar hæðir og komum innan tíðar að einu frægasta vatni Salzkammergut , Wolfgangsee . Ástæðan blasir við þegar við berjum augum þetta ómótsæðilega vatn og umhverfi þess . Við setjum okkur niður í bænum Abersee og dveljum á Hótel Gasthof Zinkenbachmühle * * * þar sem kvöldverður er innifalinn . Leið : 48 km – Hækkun : 1000 m – Lækkun 1000 m.Frá Abersee förum við í afar fallega hringferð sem er líklega strembnasta hjólaleiðin . Fyrst liggur leiðin norður með Wolfgangsee vatni og síðan í gegnum bæinn St. Gilgen og þá norður til Mondsee vatns . Eftir nokkurn spöl tökum við vinstri beygju í áttina að bænum Thalgau . Þaðan liggur leið upp nokkrar brekkur og niður til bæjanna Fuschl og Schober . Á leiðinni til baka til Abersee verður staldrað við á Gasthof Mühlrad þaðan sem gullfallegt útsýni er yfir Wolfgangsee . Að lokum endum við á hótelinu í Abersee þar sem kvöldverður er innifalinn . Leið : 26 km – Hækkun : 368 m – Lækkun 427 m.Að loknum morgunverði tökum við föggur okkar og hjólum til síðustu miðstöðvar ferðarinnar í bænum Bad Goisern . Hjólaleiðin verður auðveld og meira fyrir útsýnið en hjólastíginn . Við hefjum ferð með ferjusiglingu þvert yfir Wolfgangsee til St. Wolfgang og hjólum síðan eftir fallegum dal með lágum hæðum til Bad Ischgl . Í framhaldinu fylgjum við um stund elstu salt-pípulögn heims sem enn er í notkun ( frá 1595 ) . Pípan liggur frá Hallstatt til Ebensee , yfir 40 km leið og geta má þess að meðfram lögninni er vel þekkt gönguleið . Dagleiðinni lýkur í bænum Bad Goisern þar sem við gistum á Hotel Goisererhof * * * og þar er kvöldverður innifalinn . Leið : 23 km – Hækkun : 180 m – Lækkun 180 m.Í þessari hringferð fá hjólin smá frí . Við hefjum þó ferðina með því að hjóla frá hótelinu til ferjuhafnar við Hallstättersee-vatnið . Þar geymum við hjólin og siglum yfir vatnið og heimsækjum hinn víðfræga bæ Hallstatt sem er undir verndarvæng UNESCO . Hallstatt bærinn er sannkallaður gullmoli , eins og klipptur úr úr ævintýrabók , þar sem hann liggur á mjóum vatnsbakkanum undir bröttum fjöllum . Bærinn er ein miðstöð saltnámanna en hér hefur verið unnið salt frá því mörgum öldum fyrir Kritsburð . Elstu fornminjar sem hér hafa fundist eru taldar frá um 5000 f.Kr , en um miðja 19. öld fannst í nágrenni bæjarins forsögulegur grafreitur . Þar hafa verið grafnar upp 1046 grafir . Þetta er því dularfyllra því ekki finnst tangur né tetur af byggð í nágrenninu , en leiddar eru að því líkur að bærinn sjálfur sé byggður á ævafornum mannvistarleifum . Efir heimsóknina siglum við til baka yfir vatnið og hjólum heim á hótel . Kvöldverður er innifalinn á hótelinu . Leið : 54 km – Hækkun : 220 m – Lækkun : 220 m.Enn fá hjólin aðeins að hvíla sig . Við hjólum þó fyrst í átt til Bad Ischl og áfram í norð-austur til Ebensee . Þar skiljum við hjólin eftir og siglum til bæjarins Gmunden handan vatnsins sem er mikið eftirlæti ferðamanna . Bærinn er frægur heilsubær þar sem allskyns kúrar og meðferðir eru daglegt brauð . Einnig er bærinn mikilvirk miðstöð keramikgerðar , auk þess sem saltvinnsla er aldrei langt undan . Eftir heimsóknina siglum við til baka og hjólum til hótels okkar þar sem síðasta kvöldmáltíðin bíður . Ferðinni lýkur með rútuferð til flugvallarins í Munchen þaðan sem við fljúgum heim . Vinsamlega lesið neðangreinda skilmála hreyfiferða okkar . Með greiðslu staðfestingagjalds staðfestir þú að hafa lesið þennan texta og fallist á að hlíta ákvæðum hans í hvívetna . Við undirbúning þátttöku í ferðunum er rétt að huga að eftirfarandi : Ef þið eruð í vafa mælum við með heimsókn til heimilislæknis og fara að hans ráðum . Þátttakendur skulu hafa meðferðis fatnað við hæfi og þau smátæki og tól sem vilji er til . Sérstaklega skal minna á góðan skóbúnað . Þátttakendur munu undirrita leigusaming um reiðhjól og bera ábyrgð á hjólunum skv. skilmálum hans . Ef þátttakandi vill nota eigið rafmagnshjól í ferð okkar er það heimilt á ábyrgð þátttakanda og með þvi skilyrði að hjólið ráði við skipulagða leið og hafi rafgeymi ( batterí ) sem ræður við 80 - 100 km dagleið . Við mælum eindregið með mjög góðri og vandaðri ferðatryggingu . Tryggingin skal ná til eðlis þeirrar ferðar sem við á og þeirra tilvika sem upp kunna að koma og a.m.k innhalda ákvæði um ábyrgð gagnvart þriðja aðila , slysa og veikinda . Rétt er að benda þátttakendum á að þeir geta mögulega verið ábyrgir fyrir skemmdum ef slys verða . ATH lágmarksþátttaka er 20 manns og áskilur Úrval Útsýn sér rétt að fella niður ferðina náist sú þátttaka ekki . Verð og dagsetningar Innifalið í verði : Beint flug fram og til baka , flugvallagjöld og skattar , ferðataska og handfarangur , gisting , íslensk fararstjórn , sex hjóladagar með leiðsögumanni , leiga á rafhjóli , flutningur á farangri á milli staða , lestarmiði frá Gmunden til Ebensee , aðgöngumiði í bátsferðir ( sjá ferðalýsingu ) , fimm nætur á 3 * hóteli , og tvær nætur 4 * hóteli . Ekki innifalið í verði : Annað sem ekki er tekið fram í ferðalýsingu .